cyanic-selkie/wikianc huggingface dataset:
HMCS Giffard (K402)
Palvelus
Alus liittyi Tobermoryssa pidetyn koulutuksen päätyttyä Kanadan laivaston 1. saattajaryhmään Londonderryssä. Se lähti 15. helmikuuta 1944 ryhmänsä mukana merelle liittyäkseen ensimmäiseen saattueeseensa ON224. Alus pelasti 7. toukokuuta torpedoidun Velleyfieldin 49 eloonjäänyttä. Seuraavalla viikolla alus jatkoi saattuepalvelustaan 27. marraskuuta saakka, jolloin se lähti Halifaxista huollettavaksi Liverpooliin.
Don Cherry (jääkiekkovalmentaja)
Cherryä on syytetty esimerkiksi rasismista ja kaukaloväkivallan ihannoimisesta. Marraskuussa 2019 hän esitti televisiossa mielipiteen, joka herätti Kanadassa tuohtumusta. Cherryn mielestä osa maahanmuuttajista ei kunnioita maansa historiaa, kun nämä eivät hanki muistopinssiä sotaveteraanien ja kaatuneiden muistopäivänä. Televisiokanava Sportsnet sekä juontaja Ron MacLean pyysivät kommentteja anteeksi, mutta Cherry ei suostunut perääntymään. Cherry sai kohun seurauksena potkut Sportsnetiltä 11. marraskuuta 2019.
Lou Bega
Samana vuonna hän julkaisi esikoisalbuminsa A Little Bit Of Mambo, joka sisälsi "Mambo No. 5"n lisäksi hitit "1+1=2", "I Got a Girl" ja "Tricky". Albumia myytiin yksistään Yhdysvalloissa neljä miljoonaa kappaletta. Vuonna 2001 julkaistiin hänen seuraava pitkäsoittonsa Ladies And Gentlemen, joka sisälsi coverin Louis Priman hitistä "Just A Gigolo/I Ain't Got Noboby". Vuonna 2005 julkaistiin kolmas albumi, Lounatic, jolta on julkaistu singlet "You Wanna Be Americano", joka on cover italialaislaulaja Renato Carosonen kappaleesta "Tu' vuo' fa' l'americano" sekä "Bachata".
Malcesine
Nähtävyyksiä
Palazzo dei Capitani on 1200-luvulta peräisin oleva kaupungintalo. Kylän pääkirkko on Santo Stefanon kirkko. Monte Baldon vuori on tunnettu näköalapaikka ja kävelyretkien aloituspaikka, jonne vie Malcesinesta köysirata. Vuoren korkein kohta on Valdritta (2 218 m mpy.). Köysiradan yläasema on 1 760 metrin korkeudessa.
AGM-158 JASSM
Suomessa
JASSM-asejärjestelmä on nähty jossain määrin vaihtoehtoisena maavoimien havittelemille ATACMS-tykistöohjuksille, joiden hankinta peruutettiin 2014 kustannussyistä.
Peli-Karhut
Peli-Karhut (PeKa) on kotkalainen, vuonna 1945 Kymissä perustettu urheiluseura. Seura perustettiin nimellä Kymin Palloilijat palloilulajien erikoisseuraksi. Nimi vaihdettiin Karhulan kauppalan aikana Peli-Karhuiksi vuonna 1958. Seuran historian alkuaikoina lajivalikoimaan ovat kuuluneet jalkapallo, jääkiekko, jääpallo, pesäpallo, koripallo ja lentopallo. Nykyiseen lajivalikoimaan kuuluvat koripallo ja jalkapallo.
Naisten koripallo
thumb|300px|PeKa juhlimassa Suomen mestaruutta Lappeenrannassa huhtikuussa 2018.
Maia Vahtramäe
thumb|250px|Maia Vahtramäe Maia Vahtramäe (s. 20. lokakuuta 1991) on virolainen laulaja. Hän lauloi Põhja-Tallinn-yhtyeessä, mutta jätti sen vuonna 2013 siirtyäkseen soolouralle. Marraskuussa 2013 hän julkaisi Getter Jaanin kanssa kappaleen ”Meelelahutajad”.
Alma Hinding
Alma Hindingin ura alkoi vuonna 1912, kun hän vastasi Nordisk Filmin tuottajan Ole Olsenin lehti-ilmoitukseen, jossa tämä etsi nuoria naisia näyttelemään elokuviin. Hinding toimi aluksi statistina, mutta vuodesta 1914 lähtien hän alkoi saada myös parempia rooleja ja sittemmin pääosia. Pieni, kaunis ja isosilmäinen näyttelijä ehti vuoteen 1917 mennessä esintyä yli sadassa elokuvassa. Vuonna 1918 hänestä tuli Tanskan ensimmäisen elokuvakoulun opettaja. Hinding teki viimeisen elokuvansa Dansk Astra Filmille vuonna 1919. Hän oli naimisissa Casino-teatterin johtajan Hans Gaden kanssa.
Harvey Milk
Milk toimi valtuutettuna lähes yhdentoista kuukauden ajan ja oli vastuussa tiukan homojen oikeuksia koskeneen asetuksen hyväksymisestä. 27. marraskuuta 1978 Dan White murhasi Milkin ja pormestari George Mosconen. White oli virastaan hiukan aiemmin eronnut kaupunginvaltuutettu, joka halusi työnsä takaisin. Sekä Milkin valinta että hänen murhaansa seuranneet tapahtumat olivat osoitus kaupunkilaisten liberalisoitumisesta ja poliittisista kiistoista kaupungin hallinnon ja konservatiivisten poliisivoimien välillä.
Muuttuva politiikka
SIR oli voimistunut tarpeeksi toimiakseen politiikassa. Vuonna 1971 SIR:n jäsenet Jim Foster, Rick Stokes ja Advocaten julkaisija David Goodstein muodostivat Alice B. Toklas Memorial Democratic Clubin, joka tunnettiin yksinkertaisesti nimellä ”Alice”. Alice ystävystyi liberaalien poliitikkojen kanssa ja yritti suostutella heitä tukemaan lakiesityksiä. Klubi onnistui tavoitteessaan vuonna 1972, kun Del Martin ja Phyllis Lyon saivat Feinsteinin tuen asetukselle, joka kielsi työsyrjinnän seksuaalisen suuntautumisen perusteella. Alice valitsi Stokesin pyrkimään suhteellisen merkityksettömälle paikalle koululautakuntaan. Stokes sai 45 000 ääntä, mutta kampanjoi hiljaisesti ja vaatimattomasti eikä voittanut. Foster nousi kuitenkin koko kansakunnan tietoisuuteen, kun hänestä tuli ensimmäinen puoluekokouksessa puheen pitänyt avoimesti homo mies. Hänen puheensa demokraattien puoluekokouksessa vuonna 1972 varmisti, että sanfranciscolaisten poliitikkojen tuli kuunnella hänen ääntään, kun he halusivat saada tietää homoyhteisön mielipiteen tai erityisesti saada yhteisön äänet puolelleen vaaleissa.
Vakavasti otettava ehdokas
Milk kannatti pienten liikeyritysten tukemista ja kaupunginosien kasvua. Vuodesta 1968 lähtien pormestari Alioto oli houkutellut San Franciscoon suuria yrityksiä siitä huolimatta, että kriitikot haukkuivat häntä ”San Franciscon manhattanisaatiosta”. Kun työväenluokan työpaikat korvautuivat palvelusektorin töillä, Alioton äänestäjäkunta heikkeni ja koitti tilaisuus valita kaupungille uusi johtaja. George Moscone valittiin pormestariksi. Mosconella oli ollut ratkaiseva asema sodomialain kumoamisessa Kalifornian osavaltionhallinnossa aiemmin samana vuonna. Hän tunnusti että Milk oli vaikuttanut hänen valintaansa vierailemalla Milkin vaalivalvojaisissa, kiittämällä Milkiä henkilökohtaisesti ja tarjoamalla hänelle paikkaa virkamiehenä. Milk tuli vaaleissa seitsemännelle sijalle, vain yhden sijan päähän kaupunginvaltuutetun paikasta. Liberaalit poliitikot saivat pormestarin, district attorneyn ja seriffin paikat.
Viimeinen kampanja
Milkin huomattavin vastustaja oli hiljainen ja ajattelevainen asianajaja Rick Stokes, jota Alice B. Toklas Memorial Democratic Club tuki. Stokes oli kertonut homoseksuaalisuudestaan avoimesti paljon ennen Milkiä ja kokenut vakavampaa syrjintää; hänet oli aiemmin otettu sairaalaan ja pakotettu sähköšokkihoitoihin. Milk kuitenkin puhui homojen asemasta ja heitä koskettavista poliittisista kysymyksistä kaunopuheisemmin. Stokesin lainattiin sanoneen, että hän oli ”vain bisnesmies joka sattuu olemaan homo”, ja hän kertoi olevansa sitä mieltä, että kuka tahansa normaali henkilö saattoi olla myös homoseksuaali. Milk välitti erilaisen, populistisen filosofiansa The New York Timesille seuraavasti: ”Emme halua myötämielisiä liberaaleja, haluamme homoja edustamaan homoja ... Edustan homoja kadulla asuvia – 14-vuotiasta kotoaan karannutta sanantoniolaista. Meidän täytyy kuroa kiinni satojen vuosien vaino. Meidän täytyy antaa toivoa köyhälle karkulaiselle San Antoniosta. He menevät baareihin, koska kirkot ovat vihamielisiä. He tarvitsevat toivoa! He tarvitsevat palan kakusta!”
Myös muut kysymykset olivat Milkille tärkeitä: hän tuki suurempia ja edullisempia päiväkoteja, ilmaista julkista liikennettä ja poliisin toimia valvovan siviililautakunnan perustamista. Hän yritti edistää tärkeitä kaupunginosaansa koskettaneita asioita kaikissa mahdollisissa tilaisuuksissa. Hän käytti samoja maanisia kampanjataktiikoita kuin aiemmissa vaaleissa: hän järjesti vapaaehtoisia kantamaan kylttejä, kätteli ihmisiä tunteja kerrallaan ja piti kymmeniä puheita, joissa hän kehotti homoja pitämään yllä toivoa. Tällä kertaa jopa The San Francisco Chronicle tuki häntä kaupunginvaltuustoon. Hän sai 30 prosenttia enemmän ääniä kuin kuusitoista muuta ehdokasta, ja kun hänen voittonsa oli käynyt ilmeiseksi, hän saapui Castro Streetille kampanjamanagerinsa moottoripyörän takaistuimella seriffi Richard Hongiston saattamana. Hänen saamaansa tervetulotoivotusta kuvailtiin ”kovaääniseksi ja koskettavaksi”.
Musta maanantai
Moscone suunnitteli julkistavansa Whiten seuraajan muutamia päiviä myöhemmin, 27. marraskuuta 1978. Puolta tuntia ennen lehdistötilaisuutta Dan White meni sisään kaupungintaloon kellarin ikkunan kautta välttääkseen metallinpaljastimet ja käveli pormestari Mosconen toimistoon. Todistajat kuulivat Whiten ja Mosconen väliltä huutoja ja sitten laukauksia. White ampui pormestaria kerran käsivarteen ja kolme kertaa päähän sen jälkeen kun Moscone oli kaatunut lattialle. White käveli nopeasti entiseen toimistoonsa, latasi poliisiaseensa matkalla ja kohtasi Harvey Milkin, jota hän pyysi astumaan hetkeksi sisään. Dianne Feinstein kuuli laukauksia ja kutsui poliisin. Hän löysi Milkin vatsaltaan lattialta. Milkiä oli ammuttu viisi kertaa, kaksi kertaa päähän lähietäisyydeltä. Feinstein tärisi niin pahasti, että poliisin täytyi auttaa häntä sen jälkeen kun hän oli tunnistanut molemmat ruumiit. Hän ilmoitti lehdistölle: ”Tänään San Francisco on kokenut kaksoistragedian valtavissa mittasuhteissa ... On velvollisuuteni ilmoittaa teille että sekä pormestari Moscone että valtuutettu Harvey Milk on ammuttu.” Hukuttuaan epäuskoisiin huutoihin hän lisäsi, että ”epäilty on valtuutettu Dan White”. Milk oli 48-vuotias. Moscone oli 49.
Tunnin sisällä White soitti vaimolleen läheisestä ravintolasta; vaimo tapasi Whiten kirkossa ja saattoi hänet poliisin huostaan. Monet asukkaat jättivät kukkia kaupungintalon portaille. Samana iltana Castro Streetille spontaanisti muodostunut väkijoukko eteni kaupungintaloa kohti kynttiläkulkueena. Joukossa oli arviolta 25 000–40 000 henkeä ja se vei Market Streetin leveyden verran tilaa 2,4 kilometrin matkan Castro Streetiltä eteenpäin. Seuraavana päivänä Mosconen ja Milkin ruumiit tuotiin kaupungintalon rotundaan, jossa surijat kävivät hyvästelemässä heidät. Kuusi tuhatta surijaa osallistui pormestari Mosconelle pidettyyn muistotilaisuuteen St. Maryn katedraalissa. Milkille pidettiin kaksi muistotilaisuutta, pienempi Emanu-El-temppelillä ja riehakkaampi oopperatalolla.
Oikeudenkäynti
Dan Whiten pidätys ja oikeudenkäynti aiheuttivat sensaation ja toivat ilmi kaupungin poliisin ja liberaalin väestön väliset vaikeat jännitteet. San Franciscon poliisiin kuului pääasiassa työväenluokkaisia miehiä, joilla oli irlantilaiset sukujuuret ja jotka inhosivat kasvavaa homoväestöä ja kaupungin hallinnon liberaalia suuntaa. Kun White oli antautunut poliisille ja tunnustanut, hän istui sellissään samalla kun hänen entiset poliisikollegansa kertoivat Harvey Milk -vitsejä; poliisit käyttivät avoimesti ”Vapauttakaa Dan White” -t-paitoja murhan jälkeisinä päivinä. San Franciscon apulaisseriffi totesi myöhemmin: ”Mitä enemmän tarkkailin vankilan tapahtumia, sitä vähemmän näin Dan Whiten teon yksilön suorittamana tekona ja aloin sen sijaan nähdä sen poliittisena tekona poliittisen liikkeen sisällä.” White ei osoittanut minkäänlaista katumusta ja vaikutti haavoittuvaiselta ainoastaan soittaessaan vankilasta kahdeksan minuutin puhelun äidilleen.
Tunnustukset ja media
Freelance-toimittaja Randy Shilts kirjoitti Milkistä elämäkerran vuonna 1982. Se oli hänen ensimmäinen kirjansa ja nimeltään The Mayor of Castro Street. Shilts kirjoitti teoksen, kun hän ei kyennyt löytämään vakituista työtä avoimesti homona toimittajana. Kirjaan perustuva dokumenttielokuva The Times of Harvey Milk voitti parhaan dokumentin Oscar-palkinnon vuonna 1984. Ohjaaja Rob Epstein selitti myöhemmin, miksi hän päätti tehdä elokuvan Milkin elämästä: ”Tuohon aikaan kaikista meistä jotka elimme San Franciscossa tuntui, että se oli elämää muuttava tapahtuma, että koko maailman silmät katselivat meitä, mutta itse asiassa suurin osa maailmasta San Franciscon ulkopuolella ei tiennyt siitä mitään. Se oli vain todella lyhyt, alueellinen, paikallinen juttu, jossa San Franciscon pormestari ja kaupunginvaltuuston jäsen tapettiin. Sillä ei juuri ollut jälkikaikua.” The Harvey Milk Show -niminen musikaali sai ensi-iltansa vuonna 1991. Stewart Wallacen säveltämä ooppera Harvey Milk, joka ”mytologisoi Milkin modernin homojen oikeuksien liikkeen synnyn symboliksi”, valmistui vuonna 1996. Marraskuussa 2008 elokuva Milk sai ensi-iltansa koko Yhdysvalloissa; se esitettiin ensimmäisen kerran Castro Theaterin hyväntekeväisyysnäytöksessä 28. lokakuuta. Elokuvan ohjasi Gus Van Sant, pääosaa Harvey Milkin roolissa esitti Sean Penn ja Dan Whitea näytteli Josh Brolin. Elokuvan kuvaaminen kesti kahdeksan viikkoa ja sen joukkokohtauksissa käytettiin usein avustajia, jotka olivat olleet oikeasti paikalla todellisissa tapahtumissa, kuten vuoden 1978 Gay Freedom Day -kulkueessa, kun Milk piti puheensa toivosta.
HMS Earnest (1896)
Valmistus
Alus tilattiin 23. joulukuuta 1895 Laird, Son and Companyltä Birkenheadistä, missä köli laskettiin 2. maaliskuuta 1896 telakkanumerolla 621. Alus laskettiin vesille saman vuoden lopulla 11. marraskuuta ja otettiin palvelukseen marraskuussa 1897.
Leon Battista Alberti
Elämä
thumb|left|upright|Albertin suunnitteleman [[firenzeläisen Santa Maria Novellan basilikan julkisivua.]] Alberti syntyi firenzeläiseen aatelissukuun aviottomana lapsena maanpaossa Genovassa. Opiskeltuaan lakia Padovassa ja Bolognassa vuoteen 1432 asti hän toimi paavin sihteerinä. Hän toimi arkkitehtina Ferrarassa, Firenzessä, Mantovassa, Riminissä, Roomassa ja Urbinossa.
Kattavassa teoksessaan De re aedificatoria (1452) Alberti kuvaa arkkitehtuurin teoriaa. Albertin tunnetuimpia töitä ovat antiikista vaikutteita saanut Riminin Pyhän Fransiskuksen kirkko, Firenzen Palazzo Rucellai ja Mantovan Sant'Andrean kirkko, jossa oli uraauurtava julkisivu ja pohjapiirros.
Aarno Kemppainen
Aarno Kemppainen oli naimisissa vuodesta 1911 Lyyli Kekkosen kanssa. Lääninreviisori ja runoilija Eino Kemppainen, toimittaja-kirjailija Yrjö Kemppainen ja majuri Efraim Kemppainen olivat Aarno Kemppaisen veljiä.
Haminalahden puutarhassa
Maalaus
Monet Ferdinand von Wrightin teokset kuvaavat dramaattista luontoa, mutta tässä maalauksessa vallitsee porvarillinen rauha. Aita erottaa pihapiirin, jossa on hoidettuja kukkapenkkejä ja aurinkovarjo peltomaisemasta, jota on kuvattu sanoilla "savupirttien Suomi". Tuonne aidan taakse lähemmäksi Kallaveden rantaa on vähän matkan päähän mousemassa Ferdinandin talo, Lugnet eli "rauha". Kesämaisema on usvainen, taivas on pilvessä ja kuvan henkilöt ovat siksi pukeutuneet lämpimästi.
Kos
Hallinto, kaupungit ja kylät
Kos kuuluu hallinnollisesti Kosin kuntaan. Koko saari on ollut samaa kuntaa vuoden 2011 aluehallintouudistuksesta lähtien. Tätä ennen saari oli jaettu kolmeen kuntaan. Kosin kunta kuuluu Kosin alueyksikköön, johon kuuluu myös Nísyroksen saari. Kosin alueyksikkö kuuluu puolestaan muun Dodekanesian tavoin Etelä-Egean saarten alueeseen ja se Egean hajautetun hallinnon alueeseen.
Benediktiinit
pienoiskuva|[[Benedictus Nursialainen|Pyhä Benedictus Nursialainen]] Benediktiinit (, lyhenne O.S.B, ”benediktiiniläiset” on vanhempi termi, jota on syytä välttää) ovat Pyhän Benedictus Nursialaisen luostarisääntöä noudattava luostarien järjestö. Benediktiinit ovat Italian ja Gallian myöhäisroomalaisen tai varhaiskeskiajan perinteisten munkkien hengellisiä jälkeläisiä. Benediktiinit eivät varsinaisesti muodosta yhtä ainoaa uskonnollista sääntökuntaa, koska jokainen luostari on itsenäinen. Tunnettuja benediktiiniluostareita ovat Subiacon, Monte Cassinon, Katalonian Montserratin, Solesmesin, Sankt Gallenin, Melkin, Fuldan ja Korveyn sekä lukemattomat muut luostarit, jotka olivat myös huomattavia kulttuurikeskuksia.
Katolisessa kirkossa benediktiiniluostarit muodostavat ”benediktiinisen konfederaation”. Se ei ole sääntökunta keskusjohtoisessa mielessä, vaan löyhä yhteenliittymä lähes itsenäisiä luostareita, jotka ovat liittyneet ”kongregaatioiksi” ja lopulta konfederaatioksi Rooman Sant’Anselmon priimasapotin (abbas primas) yhteyteen. Benediktiinisääntöä voivat seurata myös jotkut anglikaaniset ja protestanttiset yhteisöt, mutta ne eivät kuulu katoliseen konfederaation. Jokainen benediktiiniyhteisö tulkitsee oman apottinsa tai abbedissansa johdolla luostarisääntöä ja toimii itsenäisesti, kuitenkin jonkin benediktiinikongregaation jäsenenä ja yhteydessä kunniavirkaa hoitavaan priimasapottiin.
Veljes- ja sisarkunnan tunnuslauseeksi on usein mainittu ora et labora, ”rukoile ja tee työtä”. Benediktiinien varsinainen ja oikea tunnuslause on kuitenkin: ”Pax – rauha”, joka esiintyy myös useissa veljes- ja sisarkunnan tunnuksissa. Benediktiinit eivät myöhempien veljes- ja sisarkuntien tapaan lupaa ”köyhyyttä kuuliaisuuta ja naimattomuutta”, vaan: ”kuuliaisuutta, elämäntapojen kääntymystä ja stabiliteettia” ("oboedientia, conversatio morum et stabilitas loci"). Viimeksi mainittu tarkoittaa uskollisuutta sille luostariyhteisölle ja paikalle, johon liitytään.
Tunnusmerkistö
Rikostunnusmerkistö
Rikosoikeudellisesta oikeudenvastaisuudesta tulee erottaa vahingonkorvausoikeudellinen oikeudenvastaisuus, joka on yksi vahingonkorvausvastuun edellytyksistä. Se, että teko tai laiminlyönti on tässä mielessä oikeudenvastainen, ei välttämättä aiheuta rikosoikeudellista vastuuta.
Signe Søes
Viimeisenä juniorivuotenaan Søes voitti hopeaa keskimatkalta nuorten MM-kilpailuissa.
Douglas Haig
Ensimmäisessä maailmansodassa
Haig oli suoraviivainen hyökkäyssodan kannattaja. Brittien yleinen käytäntö oli hyökätä vain suoran miesylivoiman turvin, ilman tarkkaa tiedustelua. Upseerit koostuivat pääasiassa rikkaiden ja arvostettujen sukujen miehistä, jotka eivät osanneet asettua alempien luokkien inhimillisten kärsimysten tasalle. Vähitellen vuoden 1916 aikana Sommessa Haig kuitenkin ymmärsi, että brittien käyttämä hyökkäystapa oli liian verinen. Hän kuitenkin suostui jatkamaan entiseen tapaan, koska Ranskan sodanjohto painosti häntä siihen, esimerkiksi Arrasin taistelussa 1917. Hän suhtautui penseästi konekiväärien käyttöön, koska uskoi sen johtavan puolustukselliseen ajatteluun. Ratsuväen sotilaana Haig arvosti hevosten käyttöä ja vastusti moottoroitujen panssariyksiköiden kehittelyä sekä ummisti korvansa ajatuksille sodan motorisoimisesta.
Keskeneräinen sävelmä mekaaniselle pianolle
Keskeneräinen sävelmä mekaaniselle pianolle on Nikita Mihalkovin ohjaama neuvostoliittolainen elokuva vuodelta 1977. Elokuva perustuu Anton Tšehovin näytelmään Platonov.
Johnny Liebkind
Musiikkiura
Johnny Liebkind aloitti uransa rautalankayhtye The Soundsissa rumpalina. The Soundsin tunnetuin kappale oli Liebkindin mukaelma vanhasta kansansävelmästä ”Emma”. Johnnyn soolodebyytti oli vuonna 1963 julkaistu Saukin sanoittama, alun perin Ruth Brownin esittämä ja myöhemmin Cliff Richardin tunnetuksi tekemä ”Hymyhuulet” (”Lucky Lips”). Peter von Baghin ja Ilpo Hakasalon mukaan Liebkind oli Lasse Liemolan jälkeen se teini-idoli, joka hurmasi myös ulkonäöllään, ja koko 1960-luvun ajan Dannyn ohella suosituin suomalainen nuorisolaulaja.
Työturvallisuus
Lainsäädäntö Suomessa
Lainsäädäntö on jaettu Suomessa noin 60 erilliseen säädökseen. Jokaisen yrityksen pidettävä yllä omaan toimintaansa liittyvää säädöstietokantaa. Keskeinen lainsäädäntö Suomessa käsittää:
Sähköpurje
Käyttö plasmajarruna
Maan magnetosfääri suojaa Maata aurinkotuulelta, joten sen sisäpuolella sähköpurjetta ei voida käyttää, mutta purjeen toimintaperiaatetta voidaan hyödyntää plasmajarrussa. Plasmajarrulla varustetut pienet satelliitit voitaisiin tuoda alas matalalta Maan kiertoradalta takaisin ilmakehään ja näin varmistettaisiin, ettei avaruuteen kertyvän avaruusromun määrä lisäänny. Jarrun yksittäinen lieka varataan negatiivisesti, jolloin se vetää Maan ionosfääristä ioneja puoleensa hidastaen satelliitin ratanopeutta. Plasmajarrun ei tarvitse poistaa liean keräämiä ioneja, sillä satelliitin rungon keräämä elektronivirta riittää kompensoimaan liean keräämän ionivirran.
Lionel George Curtis
Curtis opiskeli lakia Oxfordin yliopistossa. Hän osallistui Etelä-Afrikan sotaan (1899–1902) ja jäi sen jälkeen Etelä-Afrikkaan Alfred Milnerin avustajaksi.
John Ampomah
Ampomah on opiskellut Neosho County Community Collegessa Yhdysvalloissa. Hän voitti National Junior College Athletic Associationin mestaruuden 2013. Hän saavutti hopeaa NCAA:n mestaruuskilpailuissa 2015.
Sergei ja Julija Skripalin myrkytystapaus
Vakoilutapaus OPCW:ssä
Haagissa neljä GRU:n agenttia saatiin kiinni rysän päältä kemiallisten aseiden valvontajärjestö OPCW:n toimiston läheiseltä parkkipaikalta, jonne venäläiset olivat pysäköineet elektronista laitteistoa täynnä olevan auton, ilmeisenä tarkoituksenaan hakkeroida järjestön tietokonejärjestelmä. Hollanti uskoo miesten yrittäneen sabotoida Skripaleiden myrkytyksen tutkintaa. Heidät karkotettiin.
”Aleksandr Petrov” eli Aleksandr Miškin
Aleksandr Petrov -nimellä esiintynyt henkilö on todellisuudessa Aleksandr Jevgenjevitš Miškin.
Kolmas mies
Vuoden 2019 alussa Venäjän viranomaiset ja valtion johto pyyhkivät kaikki julkiset rekisterimerkinnät näistä kolmesta henkilöstä.
Yksikkö 29155
Yksikön komentaja on kenraalimajuri Andrei V. Аverjanov. Аverjanov valmistui vuonna 1988 Taškentin sotilasopistosta sen aikaisessa Uzbekistanin sosialistisessa neuvostotasavallassa. Hän todennäköisesti taisteli ensimmäisessä ja toisessa Tšetšenian sodassa ja hän sai Venäjän federaation sankarin mitalin tammikuussa 2015. Yksikkö 29155:n upseereihin kuuluu Venäjän Afganistanissa, Tšetšeniassa ja Ukrainassa käymien sotien palkittuja veteraaneja. He matkustavat tehtävissään ympäri Eurooppaa. Tiedusteluviranomaiset eivät tiedä, miten usein, milloin ja missä yksikkö iskee seuraavaksi. Le Monde -lehden mukaan läntiset tiedusteluviranomaiset ovat havainneet, että vuosina 2015–18 yksikön Euroopan-operaatioiden tukikohtana toimi Ranskan Alpeilla sijaitseva Haute-Savoien departementti ja sen taajamat Évian-les-Bains, Annemasse ja Chamonix. Bellingcatin, The Insiderin ja Le Monden artikkeleissa on lueteltu kaikkiaan 15 ryhmän jäsentä.
Vastatoimien vaihtoehdot
Tehokkaita keinoja olisivat konkreettiset ja laajat taloudelliset pakotteet sekä nimettyihin henkilöihin kohdistuvat toimenpiteet, mutta sellaisiin brittihallitus ei päätynyt.
Diplomaattien karkotukset
Karkotusten jälkeen viisumihakemusten odotusajat pidentyivät useita viikkoja, ellei kuukausia.
Lapsen ruumissaatto
Lapsen ruumissaatto on taiteilija Albert Edelfeltin (1854–1905) öljyvärimaalaus, 120 × 204 cm. Teos on valmistunut noin 1879. Sitä voidaan pitää ensimmäisenä pääosin ulkona maalattuna suomalaisena näyttelyteoksena. Edelfelt teki teoksen silmällä pitäen seuraavaa Pariisin salongin näyttelyä. Vuoden 1880 Salongissa taulu palkittiin kolmannen luokan mitalilla. Se oli ensimmäinen kerta, kun suomalainen taiteilija menestyi Pariisin salongin näyttelyssä näin hyvin. Teos kuuluu Ateneumin taidemuseon Antellin kokoelmiin, johon se on tallennettu vuonna 1907.
Médard des Groseilliers
Médard des Groseilliers (1618 – 1690) oli ranskalainen tutkimusmatkailija ja turkiskauppias. Hän työskenteli jesuiitta-lähetyssaarnaajien kanssa huron-heimon parissa, ja kuuli näiltä, että Suurten järvien pohjoispuolella on laajoja, loistavia metsästysmaita. Hän teki sinne retkiä vaimonsa veljen Pierre-Esprit Radissonin kanssa. Heidän kokemuksensa johtivat päätökseen Hudson's Bay Companyn perustamisesta.
Samuli Simula
Samuli Jalmari Simula (21. marraskuuta 1891 Laitila – 25. kesäkuuta 1957 Helsinki) oli suomalainen maanviljelijä, talousneuvos ja maalaisliiton kansanedustaja. Hän kirjoitti myös Laitilan murteella pakinoita nimimerkillä Laitilan vaari ja toimi osuustoimintajärjestöjen puhujana.
Frank Gifford
Gifford kelpuutettiin sekä Pro (1977) että College Football Hall of Fameen (1975).
Joan Verdú
Joan Verdú Fernández (s. 5. toukokuuta 1983 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea. Hän on pelipaikaltaan hyökkäävä keskikenttäpelaaja.
Otterthal
Väkiluvun kehitys
Otterthalin väkiluvun kehitys vuodesta 1861 vuoteen 2007:
Vanda Juknaitė
Ensimmäisen kirjansa Punainen kettu, Juknaitė julkaisi vuonna 1983. Hänen huomattavasti merkittävämpi teoksensa ilmestyi vuonna 2002. Se käsittelee Liettuan iloja että yhteiskunnallisia vaikeuksia sen siirtyessä kommunistisesta diktatuurista demokratiaan. Hän nostaa esiin myös vammaisten ja hylättyjen lasten ajatuksia. Aikaisemmin hän otti esiin liettualaisten traagiset kokemukset massakyydityksistä. Kun miehet vietiin väkisin Siperiaan, jäi naisten harteille sekä yhteiskunnan pyörittäminen että kulttuurin siirtäminen lapsille.
Seppo Evwaraye
Seppo Evwaraye (s. 1. kesäkuuta 1982 Vaasa) on suomalainen amerikkalaisen jalkapallon pelaaja. Evwarayen pelipaikka on sisempi hyökkäyksen linjamies. Häntä pidetään yleisesti eräänä merkittävimmistä suomalaisista amerikkalaisen jalkapallon pelaajista.
Juotostina
Elektroniikassa
Useimmat elektroniikassa käytetyt juotemetalliseokset ovat sulamislämpötilaltaan matalia, sillä elektroniikkakomponenttien kotelomateriaalit ja niiden rakenteet eivät kestä juurikaan korkeampia lämpötiloja kuin 260 °C. Tyypillisin juoteseos on ollut tina-lyijy (Sn-Pb), jossa niiden keskinäinen suhde vaihtelee käyttökohteesta riippuen. Yleisin käytetty koostumus on tinaa 63 painoprosenttia ja lyijyä 37 painoprosenttia.
Joukahainen
Kansantarujen Joukahainen
Joukahaisella on kansantaruissa muitakin nimiä, kuten Joutavoinen ja Jompainen. Joskus hänen nimeään ei mainita, vaan sanotaan hänen vain olevan lappalainen kyyttösilmä.
Dune II
Rajoitteet
Yksiköiden tekoäly ei ota huomioon muita yksiköitä muuten kuin esteinä, jotka täytyy kiertää. Yksiköiden käytös saattaa vaikuttaa yhteistoiminnalta, mutta tämä on pelkkä illuusio, ja todellisuudessa jokainen yksikkö toimii yksinään.
Günter Grass
Tausta
Omat taustansa natsiajan SS-joukoissa Grass salasi vuosikymmeniä. Hän myönsi asian elokuussa 2006 ja kuvasi sitä nuoruuden erheeksi, jota on hävennyt ja katunut sittemmin kovin. Aikaisemmissa elämäkertatiedoissaan Grass oli kertonut toimineensa myös ilmatorjunta-apulaisena Luftwaffessa ja olleensa tavallinen Wehrmachtin rintamasotilas. Grassin tunnustus laukaisi Saksassa voimakkaan keskustelun hänen moraalikäsityksistään, vaikka hän oli jo aiemmin kertonut kannattaneensa kansallissosialismia teini-ikäisenä.
Ap Bacin taistelu
Taustaa
Ap Bacin taistelun juuret ovat 1950-luvun lopulla, jolloin Etelä-Vietnamin presidentti Ngô Đình Diệm oli aloittanut antikommunistiset toimensa "jäljelle jääneiden" Việt Minhin joukkojen tuhoamiseksi. Samaan aikaan Pohjois-Vietnamissa odotettiin Geneven konferenssin (1954) mukaisia vaaleja, jotka yhdistäisivät pohjoisen ja eteläisen Vietnamin. Konferenssi oli myös ollut huolestunut Yhdysvaltain suorasta tuesta etelälle ja oli suositellut taisteluiden välttämistä kaikin mahdollisin keinoin. Pienimuotoisia yhteenottoja käytiin kuitenkin eri puolilla maata. Pohjois-Vietnam pelkäsi edelleen Yhdysvaltain väliintuloa ja oli haluton antamaan minkäänlaista sotilaallista apua jäljelle jääneille Việt Minhin joukoille, jotka vetäytyivät vaikeakulkuisille alueille kukkuloille ja jokisuistoon. Syntyi eräänlainen pattitilanne, koska Etelä-Vietnamin joukkojen liikkuminen alueilla oli niin hankalaa, että kapinallisjoukot pystyivät vetäytymään alueelle ilman hankaluuksia.
Lähtötilanne
Vann neuvoi Đạmia toimimaan mahdollisimman nopeasti, mutta Đạm siirsi operaation tammikuun toiseen päivään, koska halusi amerikkalaisten helikopterilentäjien olevan palautuneen uudenvuodenaaton juhlinnasta. Vietkong sai kuitenkin selvää suunnitelmista ja alkoi valmistella puolustusasemia. He sijoittuivat Tan Thoihin pohjoisessa, kaakossa puiden reunustaman Ap Baciin johtavan puron varrelle sekä pieniin kielekkeisiin kylän länsi- ja eteläpuolelle. Vietkongin joukot sulautuivat hyvin maastoon ja heitä oli vaikea havaita ilmasta tai maalta. Heillä vastaavasti oli hyvä näkymä ympäröiville riisipelloille. Joukot olivat myös hyötyneet suuresti saigonilaisen toimittajan ja vakoojan Phạm Xuân Ẩnin hankkimasta materiaalista.
Taistelu
Majuri Tho ei lähettänyt toista pataljoonaa ensimmäisen avuksi vaikka pataljoonan komentaja toistuvasti pyysi lupaa sivustahyökkäyksen aloittamiseksi. Helikopterit olivat saaneet valmiiksi joukkojen pudotukset pohjoisessa. Vihdoin Vann kyllästyi Thohon ja pyysi Đạmia lennättämään kaksi 7. divisioonan reservikomppaniaa Ap Bacin länsipuoliselle riisipellolle, pohjoiseen metsänreunasta ja näin ollen vihollisasemien taakse. Vann oli kuitenkin uskossa, että kaikki Vietkongin joukot olivat ryhmittyneet etelään eikä tiennyt pudotusalueella olevan myös vihollisen sotilaita.
Laskuvarjojoukot
Vihdoin puoliltapäivin joukot aloittivat hyökkäyksen, jossa lähinnä todettiin Vietkongin sotilaiden vetäytyneen alueelta.
Alexander Ploner
Plonerin ensimmäinen kilpailu alppihiihdon maailmancupissa oli Val d'Isèren suurpujottelussa 9. joulukuuta 2001. Ensimmäisen pistesijansa hän saavutti Adelbodenin suurpujottelussa tammikuussa 2002 oltuaan lopputuloksissa 20:s. Ensimmäisen palkintokorokepaikkansa Ploner saavutti Kranjska Goran suurpujottelussa helmikuussa 2004 oltuaan kolmas.
Topi Jaakola
Topi Juhani Jaakola (s. 15. marraskuuta 1983 Oulu) on suomalainen uransa lopettanut jääkiekkopuolustaja.
Seurajoukkueissa
Jaakola siirtyi joukkuetoverinsa Hannes Hyvösen kanssa Elitserien-joukkue Södertälje SK:n riveihin kaudeksi 2008–2009. Kausi oli Jaakolalle ensimmäinen ulkomailla ja ylipäätään muualla kuin Kärpissä. Hän antoi Elitserienin runkosarjassa 11 maalisyöttöä. Hän oli loppukesästä marraskuun loppupuolelle asti pelaamatta olkapäässään olleen veritulpan takia. Kaudella 2009–2010 Jaakola pelasi Södertäljessä 30 ottelua tehden neljä syöttöpistettä.
Kesällä 2010 Jaakola siirtyi Luleå HF:ään. Luleåssa Jaakola pelasi kaksi kautta, joista jälkimmäinen oli hänen parhaansa Ruotsissa. Hän teki 15 pistettä 54 ottelussa, ja hänen tehotilastonsa saldo oli +14. Kaudeksi 2012–2013 Jaakola siirtyi KHL:n Amur Habarovskiin. Kaudella 2013–2014 hän pelasi Lev Prahassa ja teki siellä 48 runkosarjaottelussa tehot 9+4=13. Pudotuspeleissä Jaakola teki 11 ottelussa pisteet 0+1=1.
Kaudeksi 2017–18 Jaakola siirtyi vuoden mittaisella sopimuksella SHL-joukkue HV71:een.
Błyskawica
Błyskawica oli konepistooli, jonka Puolan kotiarmeija kehitti vuonna 1943. Aseen suunnitteli puolalainen Wacław Zawrotny. Asetta tuotettiin Puolan vastarintaliikettä varten. Se perustuu löyhästi brittiläiseen Sten-konepistooliin. Asetta käytettiin toisessa maailmansodassa. Błyskawicaa tehtiin noin 700 kappaletta.
Henry Armstrong
Henry Armstrong (oikealta nimeltään Henry Melody Jackson Jr.; 12. joulukuuta 1912 Columbus, Mississippi – 22. lokakuuta 1988 Los Angeles, Kalifornia) oli yhdysvaltalainen nyrkkeilijä ja pitkäaikainen ammattinyrkkeilyn maailmanmestari. Hän oli kolmen painoluokan mestari samaan aikaan. Hänet valittiin ensimmäisten joukossa International Boxing Hall of Fameen vuonna 1990. Ammattiurallaan Armstrong kävi ainakin 180 ottelua, joista hän voitti 149 (101 tyrmäyksellä) ja hävisi 21 (kaksi tyrmäyksellä); kymmenen ottelua päättyi ratkaisemattomina.
Warkauden Urheilijat
Muita WU:ta edustaneita:
Oikeusinstituutio
Säädöksellä voidaan eriyttää tapaoikeudellinen käytäntö omaksi instituutiokseen. Esimerkiksi irtaimiston kauppaa koskeva lainsäädäntö on syntynyt tapaoikeudelliselle perustalle. Toisaalta avioliittolakiin perustuvan avioliittoinstituution ulkopuolinen avoliitto muodostaa oman instituutionsa. Säädöksillä voidaan perustaa uusia instituutioita tai lakkauttaa olemassa olevia. Esimerkiksi yksityishenkilön velkajärjestelyyn ja yrityssaneeraukseen liittyneen oikeusinstituution perustamisen liittyi akordin lakkauttaminen.
Martti Honkavaara
Martti Ilmari (Martti I.) Honkavaara (27. helmikuuta 1910 Ilmajoki – 26. helmikuuta 1965 Helsinki) oli suomalainen lainopin kandidaatti, valtiovarainministeriön hallitussihteeri ja Maalaisliiton kansanedustaja.
Intian rupia
Suurimmassa osassa Intiaa valuutta tunnetaan sanskritin sanasta rupjakam (hopearaha) periytyvillä nimillä. Rupian nimi on hindiksi ja urduksi rupajā, ja tamiliksi ja teluguksi rūpāji. Koillis-Intiassa valuutta tunnetaan toisesta sanskritin sanasta, tanka, johtuvilla nimillä. Bengaliksi rupian nimi on taka, assamiksi tôka ja orijaksi tôngka.
MTV Uutiset
Historia
MTV:n omista uutisista ryhdyttiin keskustelemaan vuonna 1977, mutta lupa niiden lähettämiseen tuli vasta 1980 kovan poliittisen kädenväännön jälkeen. Asiassa päätösvalta oli Yleisradion hallintoneuvostolla, jonka kokoonpano muodostui eduskunnan voimasuhteiden mukaan. SKDL ja SDP vastustivat kaupallisia TV-uutisia ja Kokoomus ja liberaalit kannattivat. Vaa’ankieliasemaan joutuneet Keskusta ja RKP jättivät kantansa aluksi avoimeksi. Keskustan silloisessa puoluekokouksessa käytiin sisäinen valtataistelu Johannes Virolaisen ja Paavo Väyrysen välillä. Puoluekokouksen tuloksena Keskusta ryhtyi kannattamaan MTV:n uutisia. Puoluekokouksen päätös velvoitti porvarienemmistöisessä Ylen hallintoneuvostossa istuneet Keskustan edustajat kannattamaan luvan myöntämistä MTV:lle omaan uutistoimintaan, ja ensimmäiset Kymmenen uutiset nähtiin televisiossa 1. syyskuuta 1981.
Seitsemän uutiset
Aluksi Seitsemän uutiset tulivat nimellä Uutisruutu. Uutisruutu oli kymmenen minuutin sähkeuutislähetys, joka esitettiin kaikkina viikonpäivinä paitsi sunnuntaisin. Vuoden 1991 alussa Uutisruudun nimeksi vaihdettiin Seitsemän uutiset, syksyllä 1991 uutislähetystä alettiin lähettää myös sunnuntaisin. Tällöin arkilähetykset pidennettiin puolen tunnin mittaisiksi. Alkuvaiheessa ankkureina toimivat vuorotellen lähinnä Leena Pakkanen ja Ripsa Koskinen (nyk. Koskinen-Papunen). Vuodesta 1993 Seitsemän uutisten arkilähetyksillä on ollut Kymmenen uutisten tapaan kaksi ankkuria: yksi nainen ja yksi mies. Vuodesta 1998 myös viikonloppu- ja pyhäpäivälähetyksissä on kaksi ankkuria.
Jani Kaaro
Kaaro kirjoittaa kolumneja Ylelle ja Lääkärilehteen. Kaaro kirjoitti kolumneja Helsingin Sanomiin vuosina 2011–2015. Tekstit käsittelivät ihmisyyttä usein antropologisten tutkimusesimerkkien kautta. Monesti Kaaro merkitsi kolumniensa yhteyteen käyttämänsä lähteet sekä mahdolliset kirjasuositukset aiheesta kiinnostuneille lukijoille.
Oleh Ljaškon radikaalipuolue
Historia
thumb|160px|left|Oleh Ljaško (maaliskuu 2014) Puolue perustettiin Mykolajivissa ja rekisteröitiin syyskuussa 2010 nimellä Ukrainan radikaali-demokraattinen puolue.
Kauppakeskus Kaisa
Historia
Kaisaniemenkatu 5:n talo purettiin 1970 ja sen tilalle valmistui Toivo Korhosen suunnittelema Pukevan uusi rakennus 1973. Siinä ei alun perin ollut lainkaan varsinaista julkisivua, ainoastaan rakennuksen korkuinen alumiinisäleikkö, johon kiinnitettiin mainoksia. Kokonaisuuteen kuului myös korttelin vastakkaisella puolella Fabianinkadulla ollut pysäköintitalo. Se valmistui myös 1973. Pukevaa laajennettiin purkamalla 1980-luvun alussa sen vieressä osoitteessa Vuorikatu 7 sijainnut, Väinö Leinon suunnittelema ja 1911 valmistunut jugend-talo. Korhosen suunnittelema laajennusosa valmistui 1984. Pukevan konkurssin jälkeen Eläke-Sampo osti kiinteistön, johon asettui Kauppakeskus Kaisa. Arkkitehti Martti Parpala suunnitteli Kaisaniemenkadun ja Vuorikadun taloille 1990-luvun puolivälissä uuden, yhtenäisen julkisivun. Kaikki kolme rakennusta purettiin 2010.
Morten Wieghorst
Morten Wieghorst (s. 25. helmikuuta 1971) on tanskalainen jalkapallovalmentaja ja entinen keskikenttäpelaaja. Kesästä 2020 lähtien hän on toiminut Tanskan maajoukkueen apuvalmentajana.
Sigurd Wilhelm Forss
thumb|S. W. Forss ja hänen vaimonsa Jenny, omaa sukuaan Tuomikoski. Sigurd Wilhelm Forss (11. toukokuuta 1891 Joutsa – 8. syyskuuta 1947 Jyväskylä) oli seminaarinlehtori ja Jyväskylän pitkäaikaisin kaupunginvaltuuston puheenjohtaja.
Koulutus, ansiotyö ja luottamustoimet
Forss valmistui ylioppilaaksi Jyväskylässä 1910, filosofian kandidaatiksi 1917 ja maisteriksi 1919. Hän toimi maantiedon ja luonnonhistorian opettajana Sortavalan lyseossa 1918–1919 ja Kotkan suomalaisessa yhteiskoulussa 1919–1920. Sen jälkeen hän oli Jyväskylän tyttökoulun rehtorina 1920–1929 ja seminaarin ja korkeakoulun rehtorina 1929–1947. Hän toimi myös tyttölukion opettajana ja Jyväskylän kansalaisopiston johtajana 1937–1944. Tämän toimensa ohessa Forss oli tieteellisen kirjaston hoitaja 1928–1930, sekä Seminaarin kirjaston ja kaupunginkirjaston johtokunnan jäsen 1928–1945. Keski-Suomen museoyhdistyksen johtokunnan jäsenenä Forss toimi 1931 alkaen ja Jyväskylän ylioppilasyhdistyksen valtuuskunnan jäsenenä vuodesta 1931 Näiden kirjallisten harrastustensa lisäksi hän oli yleisradion ohjelmapäällikkö kaupungissa sekä kaupunginvaltuuston puheenjohtaja 1925–1945 (edistyspuolue) ja kaupunginhallituksen jäsen 1945-47. Forss toimi edistyspuolueen Vaasan läänin itäisen vaalipiirin piiritoimikunnan puheenjohtajana vuodesta 1925 alkaen ja puoluevaltuuston jäsenenä vuodesta 1928.
Kaanaa
Kaanaa tarkoittaa seuraavia asioita:
Anu Pentik
Elämäkerta
Nykyään Pentik Oy työllistää hieman alle 250 henkilöä. Posion keramiikkatehtaalla työskentelee noin 35 henkilöä, ja Pentikin omat myymälät työllistävät myymälähenkilökuntaa ympäri Suomea. Posiolla sijaitsevassa Pentik-mäen kulttuurikeskuksessa käy vuosittain 100 000 vierailijaa. Posion Timisjärvellä sijaitsevassa Pentik Kartano –taidekeskuksessa järjestetään kesäisin taidenäyttelyitä sekä kurssitoimintaa.
Palkinnot ja tunnustukset
Anu Pentikin saamia huomionosoituksia ovat muiden muassa Lapin yliopiston kunniatohtorin arvo vuonna 2012, Pro Finlandia -mitali vuonna 2014, ja muotoilun valtionpalkinto vuonna 2021.
Jim Keltner
Elämä ja ura
Jim Keltnerin oma yhtye Attitudes levytti kaksi albumia George Harrisonin Dark Horse -levymerkille: Attitudes vuonna 1975 ja Good News 1977. Yhtyeen muut jäsenet olivat Danny Kortchmar, David Foster ja Paul Stallworth.
TatNeft Arena
Tatneft-Arena on monitoimihalli Kazanissa Venäjällä. Areena on valmistunut vuonna 2005 ja se on rakennettu 10 000 katsojalle. Areena toimii kotihallina KHL-seura Ak Bars Kazanille. Marraskuussa 2014 areena isännöi kaikkien aikojen toista Turkvision laulukilpailua.
Bounkanin alue
Alue jakautuu Bounan, Doropon, Nassianin ja Téhinin departementteihin ja kuntiin. Asukkaat ovat lobeja, kulangoja ja mandinkoja.
Sähkömagneettinen kenttä
Sähkö- ja magneettikentät ovat sähkömagneettisen vuorovaikutuksen ilmentymiä.
Vahataulu
thumb|200px|Roomalaisen vahataulun rekonstruktio ja kolme kirjoituspuikkoa. thumb|200px|Antiikin aikainen maalaus vahataulun käyttäjästä. Vahataulu oli antiikissa ja keskiajalla käytetty puinen tai norsunluinen levymäinen kirjoitusalusta, joka oli sivelty ohuella vahakerroksella. Kirjoitus piirrettiin vahatauluun puikolla (stilus). Vahatauluja käyttivät sekä kreikkalaiset että roomalaiset. Kun kaksi kirjoitustaulua sidottiin yhteen siten, että ne voitiin kääntää vastakkain, syntyi diptyykki. Sen sisäpinnat vahattiin kirjoittamista varten ja ulkopuoli koristeltiin kohokuvilla. Toisiinsa voitiin liittää useampiakin levyjä.
Siiselit
Siiselit (Spermophilus) on oravien heimoon kuuluva jyrsijäsuku.
Di-isopropyyliamiini
Di-isopropyyliamiini eli DIPA (C6H15N) on alifaattisiin amiineihin kuuluva orgaaninen yhdiste. Yhdistettä käytetään valmistettaessa muita kemikaaleja ja korroosionestoaineena.
Ominaisuudet
Di-isopropyyliamiini on myrkyllistä ja ärsyttää voimakkaasti hengitysteitä, ihoa ja silmiä. Aineelle altistumisesta voi seurata kyynelvuotoa, yskää, pahoinvointia ja silmiin joutuessaan aine voi aiheuttaa silmän syövytysvamman.
Joe Perry (jalkapalloilija)
Perry, kolminkertainen Pro Bowl -pelaaja (1952–1954), kuului NFL:n 1950-luvun All-Decade Teamiin ja sai vuonna 1969 paikan Pro Football Hall of Famesta.
Johanna Schnarf
Schnarfin ensimmäinen kilpailu alppihiihdon maailmancupissa oli Lake Louisen supersuurpujottelussa 5. joulukuuta 2004. Ensimmäisen pistesijansa hän saavutti St. Moritzin super-G:ssä tammikuussa 2006 oltuaan lopputuloksissa 20:s. Ensimmäisen palkintokorokepaikkansa Schnarf saavutti Crans Montanan syöksylaskussa maaliskuussa 2010 oltuaan toinen. Hän sijoittui toiseksi myös Cortina d'Ampezzon supersuurpujottelussa tammikuussa 2018.
HMS Seal (1897)
HMS Seal oli Britannian kuninkaallisen laivaston Earnest-luokan torpedovenehävittäjä.
Nico Mattan
Nico Mattan (s. 17. heinäkuuta 1971 Izegem) on belgialainen maantiepyöräilijä, joka kilpaili ammattilaisena vuosina 1994–2007.
Shimakaze
Shimakaze (, ’saarituuli’) oli keisarillisen Japanin laivaston hävittäjä toisessa maailmansodassa.
Fairfaxin piirikunta
Fairfaxin piirikunta on piirikunta Virginian osavaltiossa Yhdysvalloissa. Vuoden 2010 väestönlaskennassa piirikunnan asukasluku oli 1 081 726, ja se on näin asukasluvultaan osavaltion suurin piirikunta.
Gaeseong
Maantiede
Gaeseong sijaitsee läntisen rannikon alamaalla. Ahobiryongvuorten eteläosa alkaa kohota Gaeseongin lounaispuolella. Gaeseongin korkein vuori on 778 metrin korkeuteen kohoava Moji ja muita merkittäviä vuoria ovat Songkak (490 m), Jinbong (310 m) ja Kunjang (277 m). Lännessä kaupunki rajoittuu Ryesongjokeen, lounaassa Hanjokeen ja kaakossa Rimjinjokeen. Tammikuun keskilämpötila on -4,1 °C ja elokuun 24,2 °C. Keskimääräinen vuosittainen sadanta on 1 264,9 mm.
Cthulhu
Lovecraftin tuotanto
pienoiskuva|pysty|vasen|Lovecraft-fanin Cthulhua esittävä piirros (2006).
Jaakko Forsman (nuorempi)
Kaarle Juhana Jaakko Forsman (27. syyskuuta 1867 Turku − 30. elokuuta 1946 Helsinki ) oli suomalainen historiantutkija, opettaja ja tietokirjojen toimittaja. Hän sai professorin arvonimen vuonna 1940.
Soveltava Liikunta SoveLi
Sovaltava Liikunta SoveLi on SOSTEn jäsenjärjestö.
Galaxian
Pelistä on myös julkaistu versio nimellä Astro Galaxy, jonka on julkaissut on Entex käsikonsolille.
David Garnett
pienoiskuva|David GarnettDavid Garnett (1892-1981) oli brittiläinen kirjailija, Bloomsburyn ryhmän jäsen.
Hänen tunnetuin romaaninsa oli nimeltään Lady into Fox vuodelta 1922. Garnett julkaisi myös toimitetun laitoksen ystävänsä T. E. Lawrencen kirjeistä.
Vismuttitrifluoridi
Ominaisuudet
Huoneenlämpötilassa vismuttitrifluoridi on väritöntä kiteistä ainetta. Yhdisteen kiderakenne muistuttaa yttriumfluoridin rakennetta. Kiinteänä ja nestemäisenä se koostuu vismutti- ja fluoridi-ioneista, mutta kaasufaasissa se koostuu BiF3-molekyyleistä. Vismuttitrifuoridi on veteen liukenematonta ja hydrolysoi kiehuvassa vedessä vismuttioksifluorideiksi. Yhdiste liukenee eräisiin orgaanisiin liuottimiin kuten asetoniin. Vismuttitrifluoridi voi reagoida fluoridisuolojen kanssa muodostaen kompleksisen tetrafuorovismutaatti(III)ionin ([BiF4]-).
Valkoinenpaimenkoira
Ulkonäkö
Uroksen säkäkorkeus on 60–66 cm ja nartun 55–61 cm. Valkoinenpaimenkoira on voimakas, lihaksikas, keskikokoinen ja suorakaiteen muotoinen koira, jolla on pystyt korvat, kaksinkertainen keskipitkä tai pitkä karvapeite, keskivahva luusto sekä tasapainoiset rungon ääriviivat. Valkoinenpaimenkoira-rodulla on suora ja vaaka selkälinja. Sillä tulisi olla tummat silmät ja tumma kuono.
Alkuperä ja käyttö
Valkoinenpaimenkoira on saanut huomiota viime vuosina myös Suomessa. Vuonna 2009 valkoisiapaimenkoiria rekisteröitiin Suomen Kennelliittoon 369 kappaletta.
Käyttäytyminen ja luonne
thumb|Pitkakarvainen valkoinenpaimenkoira-pentu. Eloisa ja tasapainoinen luonne, tarkkaavainen ja helposti koulutettava, palvelualtis. Ystävällinen ja vaatimaton. Isäntäänsä kiintynyt ja sosiaalinen, minkä ansiosta sopeutuu erinomaisesti erilaisiin tilanteisiin. Ei koskaan pelokas eikä aiheettomasti vihainen. Iloinen ja oppivainen työ- ja harrastuskoira, joka soveltuu koulutettavaksi erilaisiin tehtäviin.
Jana-Gana-Mana
Virallinen versio laulusta kestää noin 52 sekuntia. Lyhyt versio, jota esitetään joskus, käsittää vain alun ja lopun ja kestää vain noin 20 sekuntia.
Aleutia
Aleutia Ltd. on Britteinsaarilla päämajaansa pitävä tietokonealan yritys, joka valmistaa pienikokoisia (small form factor) PC:itä toimisto- ja kotikäyttöön. Erityistä huomiota on kiinnitetty pienen koon lisäksi hiljaisuuteen ja vähäkulutuksisuuteen. Yhtiö toimittaa pienratkaisuja hotelleille ja lentokentille, ja sen tuotteita viedään 53 maahan. Kehitysmaat, kuten Nigeria, Zambia ja Tansania ovat merkittävä markkina-alue. Esimerkkejä yhtiön tuotteista ovat Aleutia E2 ja E3, joita voidaan käyttää thin client -ominaisuudessa. Monet yhtiön valmistamista tietokoneista on esiasennettu Ubuntulla, mutta ne toimitetaan haluttaessa Windows-käyttöjärjestelmällä varustettuina.
Jana-Gana-Mana
Devanagari-teksti
जन-गण-मन अधिनायक जय हे, भारत भाग्य विधाता! पंजाब-सिंध-गुजरात-मराठा, द्राविड़-उत्कल-बंग विन्ध्य हिमाचल यमुना गंगा, उच्छल जलधि तरंग तव शुभ नामे जागे, तव शुभाशीष मागे गाहे तव जय गाथा। जन-गण-मंगलदायक जय हे, भारत भाग्य विधाता! जय हे! जय हे! जय हे! जय जय जय जय हे!
Teenage Mutant Ninja Turtles (1989 kolikkopeli)
Pelattavuus
Pelaaja voi valita pelattavakseen yhden neljästä mutanttikilpikonnasta: Leonardon, Michelangelon, Donatellon tai Rafaellon. Tarkoituksena on pelastaa April O'Neil ja Tikku Silppurin käsistä. Suurin osa vastustajista on jalkaninjoja, joiden asujen värit ja aseet vaihtelevat kenttien myötä.
Edward Marsh
Marsh julkaisi yhdessä ystävänsä Rupert Brooken kanssa sarjaa Georgian Poetry vuodesta 1912 alkaen. Marsh, joka tunnettiin nimimerkillä "E.M." toimitti sarjaan viisi osaa. Hän sai niistä hyvät tekijänoikeustulot, joita käytti avokätisesti kirjailijoiden hyväksi. Hän tuki etenkin James Joycea ja järjesti tälle eläkkeen. Hän julkaisi omia runojaan, toimitti Brooken teoksia ja käänsi englanniksi kaksi osaa Jean de La Fontainen eläinsatuja ja Horatiuksen Oodit.
Shazam! Fury of the Gods
'''Shazam! Fury of the Gods''' on vuonna 2023 ensi-iltansa saanut yhdysvaltalainen supersankarielokuva, joka perustuu Fawcett Comicsin luomaan ja DC Comicsin omistuksessa olevaan samannimiseen sarjakuvahahmoon, joka tunnettiin aiemmin nimellä ”Kapteeni Marvel”. Se on jatko-osa vuoden 2019 elokuvalle Shazam! (2019) ja DC Extended Universen kahdestoista elokuva. Elokuvan on ohjannut David F. Sandberg ja käsikirjoittanut Henry Gayden. Pääosissa ovat Zachary Levi, Asher Angel, Jack Dylan Grazer, Rachel Zegler, Adam Brody, Ross Butler, Meagan Good, Lucy Liu, Djimon Hounsou ja Helen Mirren. Elokuvassa Billy Batson ja hänen adoptiosisaruksensa kohtaavat Atlaksen tyttäret, jotka haluavat varastaa takaisin jumalten voimat.
Juoni
Freddy Freedman on edelleen koulukiusattu, mutta rakastuu uuteen oppilaseen nimeltä Anne. Hän esittele tälle oman supersankarihenkilöllisyytensä, mutta sitten Hespera ja Kalypso saapuvat ja imevät hänen voimansa sauvan sisään. Samalla paljastuu, että Anne on oikeasti Atlaksen kolmas tytär, Anthea. Billyn ja muiden yrityksistä huolimatta, tyttäret vievät Freddyn jumalten maailmaan ja vangitsevat samaan tyrmään velhon kanssa. Tyttäret luovat myös läpäisemättömän kuvun kaupungin ylle, estääkseen ketään pakenemasta. He paljastavat haluavansa kostaa sen, että velhot olivat aikoinaan surmanneet Atlaksen, ja sauvan avulla varastaneet hänen ja muiden jumalten voimat kuolevaisten käyttöön.
Engel (täsmennyssivu)
Engel voi tarkoittaa myös seuraavia asioita:
Pitäjäntupa
thumb|Espoon Pitäjäntupa Kirkonmäellä. Pitäjäntupa oli pitäjän kirkon lähellä sijainnut rakennus, jossa aikoinaan pidettiin pitäjänkokoukset. Pitäjänkokous oli pitäjänmiesten itsehallinnollinen toimielin, jota johti kirkkoherra sen päättäessä lähinnä paikkakunnan taloudenhoitoon liittyvistä asioista. Myöhemmin pitäjäntupien tilalle tulivat kunnantalot.
Kirkkopuistikko
Kirkkopuistikko on yksi Vaasan ydinkeskustan puistokaduista. Etelä-pohjoissuuntainen, noin kilometrin mittainen katu katkeaa Vaasan kirkkokorttelin kohdalla Vaasanpuistikon ja Hovioikeudenpuistikon välillä ja jatkuu taas kirkon toisella puolella. Katu alkaa Pikkukadun kulmasta lähellä Onkilahden rantaa ja päättyy Kasarmikatuun Kasarmintorin kohdalla. Pikkukadun ohella muut poikkikadut ovat Museokatu, Kirjastonkatu, Hietasaarenkatu ja Hovioikeudenpuistikko sekä kirkon eteläpuolisella osuudella Vaasanpuistikko, Rauhankatu ja Kasarminkatu.
Vaasan kaupunginarkkitehti Carl Axel Setterbergin vuoden 1855 asemakaavaan suunnittelema viiden puistokadun kokonaisuus – Hovioikeudenpuistikko, Kauppapuistikko, Kirkkopuistikko, Korsholmanpuistikko ja Vaasanpuistikko – kuuluu Suomen valtakunnallisesti merkittäviin rakennettuihin kulttuuriympäristöihin.